Diari Oficial de la Generalitat Valenciana


Sumari del DOGV 6116, del 05-10-2009 (2009/11912)

ORDRE de 29 de setembre de 2009 de la Conselleria de Governació, per la qual s'aproven les bases generals i la convocatòria de la prova avaluadora per a l'acreditació del personal del servici específic d'admissió, a efectuar el 23 de desembre de 2009.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6116

Data del DOGV
:   05-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11501


Data del document
:   29-09-2009

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * examen
    * oci
    * vida social
    * establiment de jocs
    * qualificació professional
    * reglamentació comercial
    * indústria gastronòmica
    * espectacles
    * ordre públic
    * comercialització

ORDRE de 29 de setembre de 2009 de la Conselleria de Governació, per la qual s'aproven les bases generals i la convocatòria de la prova avaluadora per a l'acreditació del personal del servici específic d'admissió, a efectuar el 23 de desembre de 2009. [2009/11054]
La Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments Públics, preveu en l'article 23 la regulació del dret d'admissió; un règim que, a dia de la data, es troba desplegat en el Decret 197/2008, de 5 de desembre, del Consell, pel qual es regula el dret, la reserva i el servici d'admissió en els establiments públics destinats a la realització d'espectacles públics i activitats recreatives.
Un dels elements fonamentals previstos en l'esmentat Decret és l'ordenació del servici d'admissió entès, bàsicament, com el dret de tots els establiments públics de controlar-hi l'accés. En aquest sentit, sent aquest dret una facultat general i universal, no és menys cert que, per a un determinat nombre de locals, es requereix d'un especial personal qualificat destinat a verificar el compliment de les obligacions que el dret esmentat comporta.
D'esta manera, el servici específic d'admissió es configura com un servici singularitzat destinat a desplegar en la pràctica les funcions establides en l'article 21 del Decret 197/2008. Unes funcions justificades en la necessitat assegurar i constatar l'adequat desplegament de determinats espectacles públics i activitats recreatives en establiments oberts a la pública concurrència.
D'altra banda, l'article 23 del referit decret preveu la realització, almenys, de dues convocatòries anuals per a l'obtenció de l'acreditació del servici específic d'admissió, convocatòries que han d'anunciar-se en el DOCV i que exigeix dels aspirants el compliment de concrets requisits d'edat i formació així com la no-possessió d'antecedents penals.
La primera convocatòria feta a la Comunitat Valenciana va tenir lloc el 28 de juny de 2009. En aquest sentit, d'acord amb la normativa vigent, correspon abans d'acabar l'any efectuar-ne, almenys, una altra més a fi de cobrir la demanda existent en aquest sector d'activitat així com verificar, gradualment, una segura capacitació per als aspirants que treballen en aquest concret àmbit de l'oci.
Per tot això, en virtut del que disposa l'article 23 de la Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments Públics, del que establix el capítol V i Disposició Final Primera del Decret 197/2008, de 5 de desembre, en relació amb l'article 5 del Decret 100/2007, de 13 de juliol pel qual s'aprova el Reglament Orgànic i Funcional de la Conselleria de Governació, oïda la Comissió d'Espectacles Públics i Activitats Recreatives, en la seua reunió del dia 30 de juny de 2009.
ORDENE
Article 1. Objecte i àmbit d'aplicació
1. És objecte de la present Ordre la regulació de les bases i la convocatòria de la prova avaluadora a efectuar dins del segon semestre de l'any 2009 per a l'obtenció del certificat individual d'acreditació del servici específic d'admissió.
2. La prova avaluadora s'efectuarà el 23 de desembre de 2009 en convocatòria única a realitzar a les ciutats d'Alacant, Castelló i València, al lloc i hora que s'indiquen en la resolució per la qual s'aprove la llista definitiva d'admesos i exclosos per a la prova adés esmentada.
3. En virtut de la present Ordre, queda convocada la prova avaluadora per a l'obtenció de la certificació acreditativa de personal de servici específic d'admissió, a la qual es refereix el present article.
Article 2. Requisits dels aspirants
1. Per a la realització de les proves del personal del servici específic d'admissió, els aspirants hauran de reunir per a la convocatòria a efectuar el 23 de desembre de 2009 els requisits següents:
a) Ser major d'edat.
b) Ser espanyol o ciutadà dels països de la Unió Europea o estar en possessió de permís de residència i treball.
c) No haver sigut condemnat per delictes contra les persones o el patrimoni.
d) Estar en possessió, com a mínim, del títol de graduat en educació secundària obligatòria o formació professional de grau mitjà, o equivalents a efectes laborals.
e) En el cas que l'interessat requerisca una adaptació de temps o mitjans per a efectuar la prova avaluadora amb normalitat, haurà d'indicar-ho expressament en presentar la instància de sol·licitud a l'efecte del que preveu l'apartat 5 del present article.
2. Aquests requisits hauran de ser acreditats en el moment de la presentació de la instància de sol·licitud per a participar en la prova avaluadora mitjançant presentació de la documentació original o fotocòpia compulsada.
3. La instància de sol·licitud, serà facilitada gratuïtament en les direccions territorials de la Conselleria de Governació de les tres províncies (a Alacant, avinguda Rambla Méndez Núñez, núm. 41; a Castelló, carrer Major núm. 78; i a València, carrer Historiador Chabás, núm. 2), en la Direcció General de Seguretat i Protecció Ciutadana (carrer Historiador Chabás, núm. 2 de València) i en qualsevol de les oficines PROP.
Així mateix, la referida instància estarà accessible en la pàgina web del PROP.
4. A l'efecte de l'acreditació indicada en els apartats anteriors, els aspirants hauran de presentar els documents següents:
a) Sol·licitud de l'interessat d'acord amb el model d'instància que es recull en l'Annex I d'aquesta ordre. En la sol·licitud s'haurà d'indicar expressament la província on l'aspirant desitge efectuar la prova avaluadora.
b) Fotocòpia compulsada del DNI. Els aspirants que no posseïsquen la nacionalitat espanyola hauran de presentar fotocòpia compulsada del document que acredite la seua nacionalitat i, en cas de no pertànyer a la Unió Europea, targeta de residència i permís de treball en vigor.
c) Certificat acreditatiu de què l'interessat no ha sigut condemnat per delicte contra les persones o el patrimoni.
d) Fotocòpies compulsades del títol acadèmic o del seu resguard, llibre d'escolaritat en què quede clar la identitat de l'aspirant o certificat acreditatiu del nivell d'estudis signat per inspector d'educació. En cas de títols estrangers, acreditació de la seua homologació per l'òrgan competent.
5. Els aspirants que requerisquen una adaptació de temps o mitjans per a efectuar la prova avaluadora amb normalitat, adjuntaran un certificat mèdic justificatiu d'aquesta circumstància.
Article 3. Lloc de presentació de la documentació
La sol·licitud i la documentació a què es refereix l'article anterior podran presentar-se als llocs següents:
a) En el registre de la Conselleria de Governació (planta 3ª) ubicat a l'Avinguda Rambla Méndez Núñez, núm. 41 d'Alacant.
b) En el registre de l'Oficina PROP ubicada al carrer Major, núm. 78 de Castelló de la Plana
c) En el Registre General de la Conselleria de Governació ubicat al carrer Historiador Chabás, número 2 de València.
d) A les oficines PROP de la Generalitat.
e) En qualsevol dels llocs i formes establits en l'article 38 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en compliment del qual, les sol·licituds subscrites en l'estranger podran cursar-se a través de les representacions diplomàtiques o oficines consulars d'Espanya en l'estranger.
Article 4. Termini de presentació de la documentació
1. El termini de presentació de les sol·licituds i documentació serà d'un mes a computar des de l'endemà a la publicació d'aquesta ordre en el DOCV.
2. La presentació de la sol·licitud i documentació annexa per l'aspirant implica l'acceptació de les bases generals i de les particulars de la present convocatòria.
Article 5. Admissió d'aspirants
1. Acabat el termini de presentació de sol·licituds la Conselleria de Governació publicarà en el DOCV i als taulers d'anuncis del Departament en les tres províncies, la resolució que aprove la llista provisional d'admesos i exclosos. Respecte a aquests últims se n'indicarà la causa o motiu de l'exclusió als efectes pertinents
2. Els aspirants que figuren com exclosos en l'anterior resolució se'ls atorgarà un termini de deu dies hàbils a comptar de l'endemà de la publicació a fi que aporten la documentació que esmene el defecte o defectes que n'hagen motivat l'exclusió de conformitat amb l'article 71 de la Llei 30/1992, de 26 de novembre.
3. En el termini de deu dies hàbils a comptar de la finalització del terme d'esmena, la Direcció General de Seguretat i Protecció Ciutadana procedirà a publicar en el DOCV i als taulers d'anuncis del Departament en les tres províncies la llista definitiva d'admesos i exclosos de la convocatòria. En la dita resolució s'indicarà hora i lloc en què tindrà lloc la prova avaluadora. Contra la resolució que faça pública la relació definitiva d'aspirants admesos i exclosos podrà interposar-se el recurs administratiu corresponent en els termes de la Llei 30/1992.
Article 6. Comissió avaluadora
1 . La Comissió avaluadora que qualificarà aquesta prova serà la que es designe en la disposició addicional d'aquesta ordre sent, en tot cas, imparell el seu nombre de membres.
2. El règim jurídic aplicable a la Comissió avaluadora serà el que s'estableix per als òrgans col·legiats en el Capítol II del Títol II de la Llei 30/1992 i en les altres normes que els s'apliquen. En tot cas, almenys un dels membres de la Comissió, o el seu suplent, haurà d'estar present als llocs on s'efectue l'examen al dia, hora i lloc convocats. A aquests efectes, s'assegurarà la coordinació entre les tres províncies a través de la persona que ostente la Presidència de la Comissió.
3. Sobre la percepció de dietes dels membres de la Comissió caldrà ajustar-se al que disposa la normativa en vigor.
4. La persona que ostente la Presidència haurà de sol·licitar als membres de la Comissió avaluadora una declaració expressa de no trobar-se en cap de les causes d'abstenció i recusació previstes en els articles 28 i 29 de la Llei 30/1992. Aquesta declaració haurà de ser també omplida, si és el cas, pels assessors especialistes i pel personal auxiliar que la Comissió incorpore als seus treballs.
5. Els interessats podran promoure la recusació dels membres de la Comissió quan, al seu parer, hi concórrega alguna de les causes previstes en la normativa vigent.
6. Amb prou anterioritat a la iniciació de les proves, la Conselleria de Governació publicarà en el DOCV resolució per la qual es nomenen els nous membres de la Comissió que hagen de substituir els qui n'hagueren perdut la condició per alguna de les causes previstes en el present article.
7. En tot allò no previst en aquestes bases generals, la Comissió queda autoritzada per a resoldre qualsevol dubte o circumstància que es puga plantejar i adoptar els acords que garantisquen el bon ordre de la convocatòria.
8. Si la Comissió avaluadora, en qualsevol moment del procés, tinguera coneixement o dubtes fonamentats que algun dels aspirants incompleix un o més dels requisits exigits en la convocatòria, podrà requerir-li els documents acreditatius del seu compliment. En el cas que no queden acreditats, la Comissió, amb audiència prèvia a l'interessat, haurà d'emetre proposta motivada de la seua exclusió del procediment dirigida a la Conselleria de Governació comunicant-li, així mateix, les inexactituds o falsedats formulades per l'aspirant en la sol·licitud d'admissió a la prova avaluadora. Contra aquesta resolució d'exclusió podrà interposar-se recurs administratiu en els termes de la Llei 30/1992.
Article 7. Contingut de les proves
1. Els aspirants a prestar el servici específic d'admissió hauran de superar les proves de contingut teoricopràctic a què es refereix el Decret 197/2008, de 5 de desembre, del Consell. Les matèries objecte d'examen seran les previstes en l'Annex del referit Decret d'acord amb la normativa reguladora d'aquestes que estiga en vigor.
2. L'examen consistirà en una prova teoricopràctica tipus test i en una prova psicotècnica. El test tindrà tres respostes possibles de les quals només una serà la correcta. Les contestacions en blanc no es computaran. Les respostes errònies no suposaran penalització.
3. El temps per a les dues proves de l'examen serà com a mínim de 2 hores i com a màxim de 3 hores. Les dues proves es realitzaran en la mateixa sessió.
Article 8. Desplegament de les proves
1. Una vegada determinada la llista definitiva d'admesos i, convocats aquests el dia i hora assenyalats en la resolució en què aquella s'anuncie, la seua distribució a les aules tindrà lloc per rigorós ordre alfabètic segons l'organització prevista.
2. Els aspirants que no compareguen el dia i hora de l'examen seran exclosos. Així mateix, no s'admetrà a cap aspirant quan comparega al lloc on tinga lloc la prova avaluadora una vegada aquesta s'haja iniciat. A aquests efectes s'entendrà que la prova ha donat començament quan les portes de les aules una vegada cridats els aspirants ja es troben tancades.
3. Els aspirants hauran d'acudir a la realització de les proves proveïts del DNI original o passaport. Durant les proves, els membres de la Comissió avaluadora podran requerir els aspirants que acrediten la seua identitat en qualsevol moment.
Article 9. Qualificació de les proves
Cada una de les dos proves de l'exercici es qualificarà per separat amb la qualificació de «apte» o «no apte». Per a aconseguir el certificat haurà d'obtenir-se la qualificació d'«apte» en les dues proves.
Article 10. Llista d'aspirants declarats «aptes»
1. Finalitzades les proves i acabada la correcció dels exàmens, la Comissió farà pública i elevarà a la Conselleria de Governació la relació d'aspirants declarats «aptes» a l'efecte del que disposa l'article 26 del Decret 197/2008, de 5 de desembre.
2. La publicació de la llista d'aspirants qualificats «aptes» s'efectuarà als taulers d'anuncis de la Conselleria de Governació de les tres províncies així com en qualsevol altre lloc que la Comissió considere convenient per a la seua millor difusió entre els interessats.
3. La resolució en què s'aprove la llista definitiva a què es refereix el present article es publicarà, així mateix, en el DOCV.
4. Els aspirants declarats «no aptes» podran interposar oportú recurs d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
El llistat definitiu es publicarà en el DOCV i als taulers d'anuncis de la Conselleria de Governació de les 3 províncies.
Article 11. Acreditació dels aspirants que hagen superat la prova avaluadora.
1. Els aspirants que hagen superat la prova a la qual es refereix la present Ordre obtindran de la Direcció General competent de la Conselleria de Governació una certificació individual d'acreditació per a l'exercici de les funcions pròpies del servici específic d'admissió.
2. La referida certificació serà emesa i posada a disposició per la Conselleria de Governació en el termini màxim de dos mesos als aspirants que hagen estat declarats «aptes». En aquest sentit, els interessats que hagen aprovat la prova avaluadora podran exigir l'entrega de la certificació esmentada una vegada transcorregut el termini indicat.
Article 12. Comunicació d'incidències
A fi d'atendre les possibles comunicacions i resoldre les incidències que puguen plantejar-se en relació amb aquestes proves, els interessats podran dirigir-se al president o secretari de la Comissió avaluadora a l'efecte de la seua consideració per aquest. La Comissió resoldrà en el termini més breu possible.
DISPOSICIÓ ADDICIONAL
Única. Composició de la Comissió avaluadora
Titulars:
Presidència: Adoración de Rufino Ramón, secretària general administrativa de la Conselleria de Governació.
Secretaria: Fernando Castellano Martí, cap del Servici d'Espectacles de la Conselleria de Governació.
Vocals:
- Juan Carlos Valderrama Zurián, director territorial de la Conselleria de Governació a València.
- Araceli Martínez Márquez, directora territorial de la Conselleria de Governació a Alacant.
- Juan Ramón Barberà Ibáñez, director territorial de la Conselleria de Governació a Castelló.
- Milagros Pastor Jiménez, psicòloga de l'IVASP. Conselleria de Governació.
- Rafael Moratal Margarit, facultatiu mèdic. SAMU. Conselleria de Sanitat.
Suplents:
Presidència: Juan Carlos Herrero de Lara, cap d'Àrea de Seguretat Pública i Formació de la Conselleria de Governació.
Secretaria: Juan José Falaguera Aguilar, cap de Secció de Gestió Administrativa del Servici d'Espectacles de la Conselleria de Governació.
Vocals:
- Vicente Barberà Puig, cap de Secció d'Espectacles Públics i Activitats Recreatives de la Direcció Territorial de la Conselleria de Governació a València.
- Delfina Miravet Monfort, cap de Secció d'Interior de la Direcció Territorial de la Conselleria de Governació a Castelló.
- María Pilar Ferriols Gimeno, tècnic d'administració general de la Direcció Territorial de la Conselleria de Governació a Alacant.
- Margarita Oliver Castelló, psicòloga Conselleria Immigració i Ciutadania.
- Ana Murie Roig, facultatiu mèdic. SAMU. Conselleria de Sanitat.
DISPOSICIONS TRANSITÒRIES
Primera. Persones declarades «no aptes»
Totes aquelles persones que no hagen superat la prova avaluadora feta el 23 de desembre de 2009 així com aquells que no s'hagen pogut presentar-s'hi per no complir amb els requisits requerits en aquesta ordre, podran concórrer a les convocatòries que tinguen lloc durant l'any 2010 en les condicions que s'establisquen. En tot cas, tindran dret a romandre als seus llocs de treball fins a la resolució definitiva que declare «aptes» els aspirants presentats en l'última convocatòria del referit any.
Segona. Taxes
La realització d'aquesta prova avaluadora a efectuar durant el mes de desembre de 2009 no meritarà taxes a càrrec dels aspirants al servici específic d'admissió.
València, 29 de setembre de 2009
El conseller de Governació,
SERAFÍN CASTELLANO GÓMEZ